Document ID: 32014R0398

REGOLAMENT TAL-KUMMISSJONI (UE) Nru 398/2014
tat-22 ta' April 2014
li jemenda l-Annessi II u III tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta' residwu għall-bentjavalikarb, iċ-ċjażofammid, iċ-ċjalofop-butil, il-forklorfenuron, il-pimetrożina u is-siltjofam f'ċertu prodotti jew fuqhom
(Test b'rilevanza għaż-ŻEE)
IL-KUMMISSJONI EWROPEA,
Wara li kkunsidraw it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 396/2005 tal-Parlament Ewropew u tal-Kunsill tat-23 ta' Frar 2005 dwar il-livelli massimi ta' residwu ta' pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE (1), u partikolarment l-Artikolu14(1)(a) u l-Artikolu49(2) tiegħu,
Billi:
(1)
Għaċ-ċjażofammid, iċ-ċjalofop-butil, il-pimetrożina u s-siltjofam, il-livelli massimi ta' residwu (MRLs) ġew stabbiliti fl-AnnessII u fil-Parti B tal-AnnessIII tar-Regolament (KE) Nru 396/2005. Għall-bentjavalikarb u l-forklorfenuron l-MRLs ġew stabbiliti fil-Parti A tal-AnnessIII tar-Regolament (KE) Nru 396/2005.
(2)
Għandu jsir adattament tekniku, li jibdel l-isem tas-sustanza attiva “florklorfenuron” bi “forklorfenuron”.
(3)
Għall-bentjavalikarb, l-Awtorità Ewropea dwar is-Sigurtà fl-Ikel, minn hawn 'il quddiem “l-Awtorità”, bagħtet opinjoni motivata dwar l-MRLs eżistenti skont l-Artikolu12(2) tar-Regolament (KE) Nru 396/2005 flimkien mal-Artikolu12(1) tiegħu (2). Hija pproponiet li tinbidel id-definizzjoni tar-residwu u rrakkomandat li jitbaxxa l-LMR għal patata. Għal prodotti oħrajn hija rrakomandat li jiżdied il-livell tal-MRLs jew jibqa dak eżistenti. L-Awtorità kkonkludiet li fir-rigward tal-MRLs għall-ħjar, xi informazzjoni ma kinitx disponibbli u li kienet meħtieġa aktar konsiderazzjoni mill-maniġers tar-riskju. Peress li ma hemmx riskju għall-konsumaturi, l-MRL għal dan il-prodott għandha tkun stipulata fl-AnnessII tar-Regolament (KE) Nru 396/2005 fil-livell eżistenti jew il-livell identifikat mill-Awtorità. Din l-MRL għandha tiġi eżaminata; l-eżaminar se jqis l-informazzjoni disponibbli fi żmien sentejn mill-pubblikazzjoni ta' dan ir-Regolament.
(4)
Għas-sustanza ċ-ċjażofammid, l-Awtorità ressqet opinjoni motivata dwar l-MRLs eżistenti skont l-Artikolu12(2) tar-Regolament (KE) Nru 396/2005 flimkien mal-Artikolu12(1) tiegħu (3). Huwa rrakkomanda, għal ċerti prodotti, iż-żieda jew iż-żamma tal-MRLs eżistenti. L-Awtorità kkonkludiet li fir-rigward tal-MRLs għall-patata, it-tadam, il-cucurbits bil-qoxra li tittiekel u cucurbits bil-qoxra li ma tittikilx xi informazzjoni ma kinitx disponibbli u kienet meħtieġa aktar konsiderazzjoni mill-maniġers tar-riskju. Peress li ma hemmx riskju għall-konsumaturi, l-MRLs għal dawk il-prodotti għandhom ikunu stipulati fl-AnnessII tar-Regolament (KE) Nru 396/2005 fil-livell eżistenti jew il-livell identifikat mill-Awtorità. Dawn l-MRLs għandhom jiġu eżaminati; l-eżami se jqis l-informazzjoni disponibbli fi żmien sentejn mill-pubblikazzjoni ta' dan ir-Regolament.
(5)
Għaċ-ċjalofop-butil, l-Awtorità ressqet opinjoni motivata dwar l-MRLs eżistenti skont l-Artikolu12(2) tar-Regolament (KE) Nru 396/2005 flimkien mal-Artikolu12(1) tiegħu (4). L-Awtorità pproponiet li d-definizzjoni tar-residwu tinbidel. L-Awtorità kkonkludiet li fir-rigward tal-MRLs għar-ross, xi informazzjoni ma kinitx disponibbli u li kienet meħtieġa aktar konsiderazzjoni mill-maniġers tar-riskju. Peress li ma hemmx riskju għall-konsumaturi, l-MRLs għal dan il-prodott għandhom ikunu stipulati fl-AnnessII tar-Regolament (KE) Nru 396/2005 fil-livell eżistenti jew il-livell identifikat mill-Awtorità. Din l-MRL għandha tiġi eżaminata; l-eżami se jqis l-informazzjoni disponibbli fi żmien sentejn mill-pubblikazzjoni ta' dan ir-Regolament.
(6)
Għall-forklorfenuron, l-Awtorità ressqet opinjoni motivata dwar l-MRLs eżistenti skont l-Artikolu12(2) tar-Regolament (KE) Nru 396/2005 flimkien mal-Artikolu12(1) tiegħu (5). Hija rrakkomandat li jitbaxxa l-MRL għall-għeneb tal-mejda, l-għeneb tal-inbid u l-kiwi.
(7)
Għall-pimetrożina, l-Awtorità ressqet opinjoni motivata dwar l-MRLs eżistenti skont l-Artikolu12(2) tar-Regolament (KE) Nru 396/2005 flimkien mal-Artikolu12(1) tiegħu (6). Ġiet identifika fir-rigward tal-MRL għall-scarole li huwa riskju għall-konsumaturi. Huwa għalhekk xieraq li dan l-MRL jiġi stabbilit fil-livell identifikat mill-Awtorità. L-Awtorità pproponiet li tibdel id-definizzjoni tar-residwu u rrakkomandat li jitbaxxew l-MRLs għal żerriegħa tal-kolza u ż-żerriegħa tal-qoton. Għal prodotti oħrajn hija rrakomandat li l-MRLs jogħlew jew jinżammu dawk eżistenti. L-Awtorità kkonkludiet li dwar il-MRLs għall-frott taċ-ċitru, it-tuffieħ, il-lanġas, il-berquq, il-ħawħ, il-frawli, il-tut, iċ-ċawsli, il-mirtilli, il-passolina (aħmar, iswed u abjad), ir-ribes, il-patata, is-celeriac, ir-ravanell, it-tadam, il-bżar, il-brunġiel, il-cucurbits b'qoxra li tittiekel u l-cucurbits b'qoxra li ma tittikilx, il-qamħirrum ħelu, il-brassica bil-fjuri, il-kaboċċa ta' Brussell, il-kaboċċa tar-ras, il-brassica bil-weraq, il-ġdur kohlrabi, il-ħass tal-ħaruf, il-ħass, il-krexxun, il-krexxun tal-art, l-aruka, il-mustarda l-ħamra, il-weraq u n-nebbieta tal-brassica spp, l-ispinaċi, il-burdlieqa, il-weraq tal-pitravi, il-maxxita, il-kurrat salvaġġ, il-weraq tal-karfus, it-tursin, is-salvja, il-klin, is-sagħtar, il-ħabaq, il-weraq tar-rand u l-istragun, il-fażola (friska, bil-miżwed), il-piżelli (friski, bil-miżwed), il-karfus, il-bużbież, il-qaqoċċ, l-infużjonijiet erbali (imnixxfa, fjuri), l-infużjonijiet erbali (imnixxfa, weraq), il-ħops (imnixxfa), il-ħalib tal-baqar, il-ħalib tan-nagħaġ u l-ħalib tal-mogħoż xi informazzjoni ma kinitx disponibbli u li kienet meħtieġa aktar konsiderazzjoni mill-maniġers tar-riskju. Billi m'hemmx riskju għall-konsumaturi, l-MRLs għal dawk il-prodotti għandhom jiġu stabbiliti fl-AnnessII tar-Regolament (KE) Nru 396/2005 fil-livell eżistenti jew fil-livell identifikat mill-Awtorità. Dawn l-MRLs għandhom jiġu eżaminati; l-eżami se jqis l-informazzjoni disponibbli fi żmien sentejn mill-pubblikazzjoni ta' dan ir-Regolament. L-Awtorità kkonkludiet li fir-rigward tal-MRLs għall-okra u l-fażola (friska, bla miżwed), l-ebda informazzjoni ma kienet disponibbli u li kien hemm bżonn ta' aktar attenzjoni mill-amministraturi tar-riskju. L-MRLs għall-okra u l-fażola (friska, bla miżwed) għandhom jiġu stabbiliti fil-limitu speċifiku ta' determinazzjoni jew fuq l-MRL iffissat skont l-Artikolu18(1)(b) tar-Regolament (KE) Nru 396/2005.
(8)
Għas-siltjofam, l-Awtorità ressqet opinjoni motivata dwar l-MRLs eżistenti skont l-Artikolu12(2) tar-Regolament (KE) Nru 396/2005 flimkien mal-Artikolu12(1) tiegħu (7). L-Awtorità kkonkludiet li fir-rigward tal-MRLs għall-qamħ tax-xgħir, il-qamħ tas-segala u l-qamħ xi informazzjoni ma kinitx disponibbli u kienet meħtieġa aktar konsiderazzjoni mill-maniġers tar-riskju. Billi m'hemmx riskju għall-konsumaturi, l-MRLs għal dawk il-prodotti għandhom ikunu stabbiliti fl-AnnessII tar-Regolament (KE) Nru 396/2005 fil-livell eżistenti jew fil-livell identifikat mill-Awtorità. Dawn l-MRLs għandhom jiġu eżaminati; l-eżami se jqis l-informazzjoni disponibbli fi żmien sentejn mill-pubblikazzjoni ta' dan ir-Regolament.
(9)
Rigward prodotti li joriġinaw mill-pjanti u mill-annimali li għalihom ma ġiet irrappurtata l-ebda awtorizzazzjoni rilevanti jew tolleranza tal-importazzjoni fil-livell tal-Unjoni Ewropea u l-ebda MRL tal-Kodiċi ma kien disponibbli, l-Awtorità kkonkludiet li kienet meħtieġa aktar konsiderazzjoni mill-maniġers tar-riskju. Filwaqt li tqis l-għarfien xjentifiku u tekniku attwali, l-MRLs għal dawk il-prodotti għandhom jiġu ffissati fil-limitu speċifiku ta' determinazzjoni jew fuq l-MRL iffissat kif stipulat fl-Artikolu18(1)(b) tar-Regolament (KE) Nru 396/2005.
(10)
Il-Kummissjoni kkonsultat mal-laboratorji ta' referenza tal-Unjoni Ewropea dwar ir-residwi tal-pestiċidi, rigward il-ħtieġa li ċerti LODs jiġu adattati. Fir-rigward ta' bosta sustanzi, dawk il-laboratorji kkonkludew li għal ċerti komoditajiet, l-iżvilupp tekniku jippermetti li jiġu stabbiliti LODs iktar baxxi.
(11)
Abbażi tal-opinjonijiet motivati tal-Awtorità u waqt li jitqiesu l-fatturi rilevanti tas-suġġett li qiegħed jiġi analizzat, l-emendi xierqa għall-MRL jissodisfaw ir-rekwiżiti tal-Artikolu14(2) tar-Regolament (KE) Nru 396/2005.
(12)
Is-sħab kummerċjali tal-Unjoni ġew ikkonsultati permezz tal-Organizzazzjoni Dinjija tal-Kummerċ (WTO) fir-rigward tal-MRLs il-ġodda u l-kummenti tagħhom ittieħdu inkonsiderazzjoni.
(13)
Ir-Regolament (KE) Nru 396/2005 għandu għalhekk jiġi emendat skont dan.
(14)
Biex ikunu permessi l-kummerċjalizzazzjoni, l-ipproċessar u l-konsum normali tal-prodotti, ir-Regolament għandu jistipula arranġament tranżizzjonali għall-prodotti li ġew prodotti legalment qabel l-emenda tal-MRLs u li għalihom l-informazzjoni turi li kien hemm livell għoli ta' protezzjoni tal-konsumaturi.
(15)
Għandu jgħaddi perjodu raġonevoli ta' żmien qabel ma jsiru applikabbli l-MRLs emendati biex lill-Istati Membri u lill-partijiet interessati jingħatalhom żmien biżżejjed biex iħejju ruħhom biex jissodisfaw ir-rekwiżiti l-ġodda li jirriżultaw mill-modifiki tal-MRLs.
(16)
Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DAN IR-REGOLAMENT:
Artikolu 1
L-Annessi II u III tar-Regolament (KE) Nru 396/2005 huma emendati skont l-Anness ta' dan ir-Regolament.
Artikolu 2
Ir-Regolament (KE) Nru 396/2005 kif kien qabel ma ġie emendat permezz ta' dan ir-Regolament għandu jibqa' japplika għall-prodotti li kienu prodotti b'mod legali qabel it-13 ta' Novembru 2014:
(1)
fir-rigward tas-sustanzi attivi il-bentjavalikarb, iċ-ċjalofop-butil, iċ-ċjażofammid, il-forklorfenuron, s-siltjofam fil-prodotti kollha jew fuqhom,
(2)
fir-rigward tas-sustanza attiva pimetrożina fil-prodotti kollha jew fuqhom bl-eċċezzjoni tal-iscarole (indivja bil-weraq wisgħin).
Artikolu 3
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni f'Il-Ġurnal Uffiċjali tal-Unjoni Ewropea.
Għandu japplika mit-13 ta' Novembru 2014.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-22 ta' April 2014.

Labels: 0
3
17
6